Handjies Klap….Koekies Bak…. | Demoerin
Handjies Klap….Koekies Bak….
Welkom in die kleuterskool, andersins bekend as Suid-Afrikaanse politiek. Die stemmery is verby, die nuwe President is ingehuldig, die nuwe kabinet is ingehuldig, die nuwe Premiers is ingehuldig, die nuwe provinsiale kabinette is ingehuldig…. skrik nou wakker en doen julle werk!
Geen vlak van moddergooiery gaan enige huidige verskil aan enige van die bogenoemde maak nie! Die water is onderdeur die brug en daar moet nou werk gemaak word van beloftes hou.
Dit is daarom dat ek graag sal wil sien dat Mev. Zille en die ANC Jeugliga hulle inkleurkryte vir inkpenne inruil en skouer aan die wiel sit in die grootmenswêreld. Die oor en weer beskuldigings en absolute onvanpaste, simpel beledigings neem kosbare tyd op, terwyl hulle veronderstel is om na die welstand van hulle kiesers om te sien.
Ek is verder ook al klaar teleurgesteld in President Zuma wat pragtige en mooi woordjies by elke geleendheid na die ANC se oorwinning spreek. As jy baas van die plaas wil wees, moet jy nou jou stem begin dik maak. Hierdie is jou eerste kans om hierdie mense onder beheer te kry, sodat hulle op werk in plaas van kleispeel kan fokus. “Geen kommentaar” behoort nie die antwoord vanaf die President of vanuit die Presidensie te wees nie!
Hierdie bied nou ‘n ideale geleendheid vir ‘n pak slae – en om te wys dat jy Mnr. Zuma – meer binnegoed as bek is!
PS. En laat iemand tog net asseblief die ANC Jeugliga vertel van MS Word. Daardie program wat spelling en sintaksfoute kontroleer!
← In die land van die blindes……
Die Week in ‘n Neutedop…. →
15 Responses to “Handjies Klap….Koekies Bak….”
Mei 13, 2009 at 7:58 vm
snaaks genoeg het ek vanoggend – terwyl die nuus my vermaak het – oor presies hierdie onderwerp gewonder.
nog ‘n suksesvolle demokratiese verkiesing is afgehandel en steeds is blou boggerol gedoen om die leë verkiesings beloftes te vervul.
inteendeel – NOU speel die kinders EERS lekker. die een wil nie werk nie, daardie een moan te veel, hierdie een is te wit, daardie een te swart en so kan ek aangaan. die koerante en televisie het ‘n fees en ons as deursnit mens , wat hoop op transformasie en verandering, sit en verkyk ons aan die politieke-sepie wat afspeel.
ek kan nie anders as om die volgende te dink nie : same story different music ….
Mei 13, 2009 at 8:46 vm
Eish, ek verstaan niks van die politiek nie….
maar aangesien jy nou van koekies bak praat……..
Z het net gisteraand vir my “handjies klap, koekies bak…… en iets van ‘n eier” gesing.
Ek dink ek moet gou die woorde gaan opsoek dat ek dit saam met hom kan sing 🙂
Enige iemand wat die woorde ken 😆
Mei 13, 2009 at 9:58 vm
Mei 13, 2009 at 10:10 vm
Zee – Handjies klap,
klits die eier gou-gou,
lekker eet ons nou-nou!
DMI – Wanneer ons weer in hierdie land kan sing, ‘lekker eet ons nou-nou’ is die groot vraag!
Mei 13, 2009 at 10:34 vm
😆 Miskien kan dit die nuwe Political Rally song word!
Mei 13, 2009 at 11:51 vm
Ek het net geweet iemand ken ons nuwe Political Rally song 🙂 Tkx Pikkie!
Mei 13, 2009 at 12:23 nm
Sorry! Wil nie noodwendig spam nie! Kom loer in by Die Werf. Ons eerste verjaardag is op pad en ons het ‘n lekker kompetisie aan die gang gesit waar enigiemand kan inskryf! Brein skenk iets massief as die eerste prys!!!
Mei 13, 2009 at 5:45 nm
Ja-nee, ek is nou al dik vir Helen Zille se moddergooiery. Plaas bly sy stil en WYS hulle deur resultate.
Mei 14, 2009 at 8:55 vm
Maar ten minste lees ek vanoggend die ANC distansieer hulle van die ANCYL uitsprake. Good!
Mei 14, 2009 at 1:21 nm
Ek het gehoop vir bietjie MEER as distansieer. Maar nou ja, varke vlieg nog nie 😉
Mei 14, 2009 at 2:26 nm
Helen het reageer op die aantygings van die ANC oor haar all male parlement. Daardie stuk is uit verband geruk aangesien dit maar een sin in die hele brief was wat sy aan die media gerig het nadat hulle (die media) vereis het sy moet verduidelik oor hierdie aanstellings. Aan die einde van die dag, SAL hierdie spelende klomp kinders wat nie wil werk nie, wel ‘n stok vir haar kry. Hoe dan anders?
Plaas dat hulle, soos sy, begin aandag skenk aan diensaflewering. After all, die laaste keer wat ek gekyk het, was mev Zille wel vrou.
Belaglike klomp retoriek
Soos Skoor eenkeer gesê het: Politiek, Polimiek – maak my siek.
Helen daarenteen is ‘n leier.
Antwoord	Johan Swarts
Mei 15, 2009 at 12:35 vm
het hy al klaar gesê nou comment?!
Mei 15, 2009 at 7:09 vm
Ja Johan, sy eerste reaksie sommer dieselle dag wat die woordbomme rondgevlieg het.
Mei 15, 2009 at 11:43 vm
Wiskunde:	132,723 hits
Junie 2013 Mei 2013 April 2013 Maart 2013 Februarie 2013 Januarie 2013 Desember 2012 November 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 Julie 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 November 2010 Oktober 2010 September 2010 Augustus 2010 Julie 2010 Junie 2010 Mei 2010 April 2010 Maart 2010 Februarie 2010 Januarie 2010 Desember 2009 November 2009 Oktober 2009 September 2009 Augustus 2009 Julie 2009 Junie 2009 Mei 2009 April 2009 Maart 2009 Februarie 2009 Januarie 2009 Desember 2008 November 2008 Oktober 2008 September 2008 Augustus 2008 Julie 2008 Junie 2008 Mei 2008 April 2008 Wat jy gelike het:	Kind, Kinders, Duiweltjies?	Starry starry night....	Blah Blah	Registreer	Meld aan